Lees verder: Versorgingsfonds sê dankie
Getuienisgeleentheid: Harmony Projek
Gepubliseer op 10 Junie 2019
Hier gee ons om vir mense en kinders wat die pynlike pad stap van rou, egskeiding en die uitdagings van enkelouerskap. Ons kom bymekaar op Donderdae vanaf 18 Julie om 18:00 – 20:00.
Wat sê mense oor die programme:
“Single & Parenting is die familie wat ek gevind het en waar ek werklik tuis voel. Hulle was my skouer om op te huil, my bemoediging, ‘n oor om na my te luister en my raadgewers. Dit is so inspirerend en leersaam dat ek dit drie keer gedoen het. Ek kon nie wag vir Donderdae nie en het elke week so daarna uitgesien. Sonder S&P sou ek nie hier gewees het vandag nie. Dankie vir elke engel wat op my pad gestuur was.”>>
Lees verder: Getuienisgeleentheid: Harmony Projek
Gepubliseer op 08 Junie 2019
Dit is Breda Ludik se wens om sy bediening na aftrede voort te sit. Hy het met die oog daarop met die Church of Scotland begin onderhandel. Hy was daar vir ‘n kursus en evaluering en hulle het hom laat weet dat hulle baie graag aan hom die geleentheid wil gee om sy bediening daar te kom voortsit, wat in ons terme beteken dat hy ‘n beroep daarheen ontvang het. Ons is baie dankbaar vir Breda, maar besef ook dat hy ‘n paar groot besluite in die volgende paar dae sal moet neem. Ons dink aan hom en bid vir hom vir groot wysheid.
Die gemeente is op 14 Januarie 2019 vir BTW geregistreer. Volgens wetgewing was ons verplig om te registreer aangesien ons huur inkomste R1 miljoen per jaar oorskry. Dit is nou die huurinkomste van ons gebou en hoofsaaklik die Jeugsentrum. Om alles te kroon kon ons die BTW op die Jeugsentrum se bou-uitgawes terugeis.
SARS het Vrydag 31 Mei ŉ betaling van R619 636-94 aan ons gemaak en daar is nog ŉ klein bedraggie op pad. Die wonder hiervan is dat ons fasiliteite baie goed versorg en benut word om so ŉ huur inkomste per jaar te kan regverdig. Die BTW-geld gaan juis gebruik word vir die verdere opgradering van ons fasiliteite. Die instandhouding van ons fasiliteite is op die stadium vir ons ‘n hoë prioriteit. Op die oomblik is die opgradering van die elektrisiteit eerste prioriteit.
Prys die Here vir Sy goedheid en genade.
KidsXpress word 15 en dit laat ons sing!
Bladsy 1 van 141
09:00 Vakansiediens Paul Barnard
Sedert Junie 2013953118